**Segsēkļi** (*Angiospermae*), **magnolijaugi** (*Magnoliophyta*) jeb **ziedaugi** ir pati daudzveidīgākā, plašākā un visaugstāk organizētākā augu valsts grupa, kas sastāda lielāko augu sugu skaitu (ap 300 000 sugu). Tie piemērojas visdažādākajiem klimatiskajiem apstākļiem. Segsēkļi aug gan tundrā, gan tuksnesī, gan augstu kalnos. Tie ir piemērojušies arī dzīvei ūdenī. Segsēkļi kalpo par galveno barības bāzi gan dzīvniekiem, gan cilvēkiem. Visas galvenās cilvēku audzējamās kultūras pieder segsēkļiem.

Izcelsme
--------

Molekulārbioloģiskie pētījumi liecina, ka segsēkļi atdalījušies no kailsēkļiem jau devona ģeoloģiskajā periodā pirms apmēram 365 miljoniem gadu, bet tikai krīta periodā tie kļuva par dominējošo augu grupu. Pēc krīta-terciāra masveida izmiršanas, pirms apmēram 66 miljoniem gadu lapu koki izspieda skuju kokus siltajās klimata zonās un zemienēs.

Raksturojums
------------

Raksturīga segsēkļu pazīme ir zieds. Megasporofili tajā ir pārveidoti par augļlapām, kas saaugot veido auglenīcu, kuras paplašinātajā apakšējā daļā (sēklotnē) ieslēgti sēklaizmetņi, bet augšdaļā atrodas drīksna, kas uztver putekšņus (mikrosporas). Uz drīksnas putekšņi dīgst un veido dīgļstobru, kas sasniedz sēklaizmetņa atveri — mikropili. Pēc apaugļošanās no sēklotnes attīstās auglis ar sēklām, kuras veidojas no sēklaizmetņa. Segsēkļu dzimumvairošanās raksturīgākā pazīme ir divkāršā apaugļošanās. Apaugļošanās ir nepieciešama gan sēklas dīgļa, gan arī sēklas barības audu attīstībai. Ģeneratīvā šūna dalās un izveido 2 spermijus. Viens saplūst ar olšūnas kodolu, otrs — ar dīgļsomas sekundāro kodolu. No apaugļotās olšūnas (zigotas) attīstās sēklas dīglis, no dīgļsomas sekundārā kodola — endosperms (sēklas barības audi).

### Ziedi

*Pamatraksts: zieds* 
Zieds ir segsēkļu dzimumvairošanās orgāns, kura funkcija pēc apputeksnēšanas ir ražot sēklas. Ziediem izšķir vairākas daļas: ziedkātu, ziedgultni, apziedni, androceju un gineceju. Ziedi galvenokārt atšķiras pēc veida, izmēra un krāsas. Dažiem ziedaugiem ziedi aug uz atsevišķiem kātiem, bet vairumam tie atrodas uz viena kāta un veido ziedkopas. Pēc tā, kāds ir ziedkopu sazarojums, ziedkopas iedala cimozajās jeb simpodiālajās ziedkopās un racemozajās jeb monopodiālajās ziedkopās.

Klasifikācija
-------------

Segsēkļus pieņemts dalīt 2 klasēs — viendīgļlapjos un divdīgļlapjos. Kaut arī nav kādas vienas konkrētas īpašības, kas atšķirtos divdīgļlapjiem un viendīgļlapjiem, bet atšķirību veido īpašību kopums, tomēr sistemātiķi diezgan viegli nosaka piederību vienai vai otrai klasei. Grūtības rodas tikai nosakot ūdensrožu rindas (*Nymphaeales*) pārstāvju piederību,[*nepieciešama atsauce*] jo tie atrodas apmēram pa vidu starp divdīgļlapjiem un viendīgļlapjiem.

**nodalījums** Segsēkļi (*Angiospermae*)

* klase Divdīgļlapji (*Magnoliopsida*)
* klase Viendīgļlapji (*Liliopsida*)

Taksonomiskā daudzveidība
-------------------------

Tiek lēsts, ka ziedošo augu sugu skaits ir no 250 000 līdz 400 000.Salīdzinājumam, aptuveni 12 000 sūnu sugu un 11 000 pteridofītu sugu ir aptuveni 12 000 sugu. APG sistēmas mērķis ir noteikt dzimtu skaitu, galvenokārt izmantojot molekulāro filoloģētiku. 2009 gadā APG III bija 415 ģimenes. APG IV 2016 pievienotas piecas jaunas kārtas (Boraginales, Dilleniales, Icacinales, Metteniusales un Vahliales), kā arī dažas jaunas dzimtas, kopā aptverot 64 sēklu kārtas un 416 dzimtas. Pārklātie augi tiek uzskatīti par nodaļas līmeņa grupu (salīdzināmu ar dzīvnieku klasifikācijas sistēmu tipu līmeni), ko sauc par Anthophyta, lai gan APG sistēma atzīst tikai neformālas grupas virs kārtas līmeņa.

Ziedošo augu daudzveidība nav vienmērīgi sadalīta. Gandrīz visas sugas pieder Eudicotaceae (75 %), Odinodontaceae (23 %) un Magnoliaceae (2 %) kladēm. Pārējās piecās kladēs kopumā ir nedaudz vairāk par 250 sugām, t i. mazāk nekā 0,1 % no ziedošo augu daudzveidības, kas iedalītas deviņās dzimtu grupās. 25 sugām bagātākās no 443 dzimtām, kurās ir vairāk nekā 166 000 sugu APG aprakstos.

Atsauces
--------

1. ↑  *Bioloģijas rokasgrāmata* (latviski). Rīga : Zvaigzne ABC. 1995. 82. lpp. ISBN 5-405-01469-9.
2. ↑  *Bioloģijas rokasgrāmata* (latviski). Rīga : Zvaigzne ABC. 1995. 85. lpp. ISBN 5-405-01469-9.
3. ↑  «Plant growth forms: an ecological and evolutionary perspective». *nph.onlinelibrary.wiley.com*. Skatīts: 2024. gada 11. aprīlis.
4. ↑  «How many species of seed plants are there?». *onlinelibrary.wiley.com*. Skatīts: 2024. gada 11. aprīlis.
5. ↑  «How many species of seed plants are there?». *onlinelibrary.wiley.com*. Skatīts: 2024. gada 11. aprīlis.
6. ↑  «How many species of seed plants are there? - a response». *onlinelibrary.wiley.com*. Skatīts: 2024. gada 11. aprīlis.
7. ↑  «Biology of Plants». *books.google.com*. Skatīts: 2024. gada 11. aprīlis.
8. ↑  «Goffinet, B.; Buck, W.R. 2004: Systematics of the Bryophyta (Mosses): from molecules to a revised classification. Monographs in Systematic Botany from the Missouri Botanical Garden 98: 205–239». *biotanz.landcareresearch.co.nz*. Skatīts: 2024. gada 11. aprīlis.
9. ↑  «An update of the Angiosperm Phylogeny Group classification for the orders and families of flowering plants: APG IV». *academic.oup.com*. Skatīts: 2024. gada 11. aprīlis.
10. ↑  «Angiosperm». *www.britannica.com*. Skatīts: 2024. gada 11. aprīlis.
11. ↑  «The largest division that a group of organisms can belong to is?». *www.animalscaretips.com*. Skatīts: 2024. gada 11. aprīlis.
12. ↑  «Classification Of Plants With Classification Systems 2024». *botnam.com*. Skatīts: 2024. gada 11. aprīlis.
13. ↑  «An update of the Angiosperm Phylogeny Group classification for the orders and families of flowering plants: APG III». *academic.oup.com*. Skatīts: 2024. gada 11. aprīlis.

Ārējās saites
-------------

* *Encyclopædia Britannica* raksts (angliski)
* Krievijas Lielās enciklopēdijas raksts (krieviski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* LCCN: sh85005034
* GND: 4144254-4
* BNF: cb11978328f (data)
* NDL: 00563270
* NKC: ph115022
* BNE: XX525097

 |

 |